HM определено НЯМАТ богат асортимент. Те имат едни и същи неща, клонирани по сто пъти и по този начин се създава илюзията, че магазинът едва ли не пращи от стока. Например секцията им Petite е много зле, ако въобще може да се каже, че имат такава секция. Магазинът бъка от еднообразни стоки. Джинси, панталони - нито един с подходяща дължина. Блузи - винаги широки, дълги. Пълно е с некачествен трикотаж за 20 лв. То са клинове, блузи, рокли, суичери от евтино трико, което губи формата си след първото изпиране. Цената не си оправдава качеството! Границата от low cost и middle/high end продукти е размита. Никога не знаеш дали блейзърът от 59 лева няма да се раздърпа след месец или фанелката за 19,99 ще надживее блейзъра. Споменах, че нямат различни типове панталони според различните дължини на вътрешния ръб на крачолите, и естествено, различни кройки. В HM всичко е скини, скини, скини. Ако има по-различен модел, той или ще е дълъг и широк, или няма да съществува. Аксесоарите остават единствения вариант, но пак са с надути цени, които не си оправдават качеството. Не може за едни ламаринени пръстени тип капачка на Шуменско да дадеш 9,99. Просто е недопустимо. Това за мен е един магазин за екзалтирани тийнейджърки, които им е все тая дали стоката ще е качествена или не - важното е да бъде яка, и разбира се, за хора с дълбоки джобове, желаещи да прахосат парите си. Защото HM далеч не е това, за което се изкарва - в Европа може да е customer class, но в България е доста над средния клас потребители. Отделно 80% от продуктите им могат да се носят единствено от модели, и то след доста фотошоп. Да, купувала съм си и хубави неща от HM. Но след часове ровене, пробване, търсене, часове и часове изтощение. А по принцип обичам да пазарувам, но вляза ли в HM, това се превръща в изтезание. Магазинът също е зле организиран, но това зависи от персонала. Като цяло оценката ми за този магазин е отрицателна.